Greek Legal Document

Category: 267

Content:
6. ΝΟΜΟΘΕΤ. ΔΙΑΤΑΓΜΑ υπ' αριθ. 2977 της 26 Αυγ./2 Σεπτ. 1954 (ΦΕΚ Α' 207) Περί αδειών γάμου Αξ/κών και των τριών Κλάδων των Ενόπλων Δυνάμεων, ως και των Ανθ/στών και Υπαξ/κών του Στρατού Ξηράς και των τούτοις αντιστοιχούντων του Β. Ναυτικού και της Β. Αεροπορίας. Άρθρ.1.-Οι Αξ/κοί του Στρατού Ξηράς και οι προς τούτους αντιστοιχούντες των δύο ετέρων Κλάδων Ενόπλων Δυνάμεων καθώς και οι Ανθ/σταί του Σ. Ξηράς, δεν δύνανται να συνάψωσι γάμον άνευ ειδικής αδείας νυμφεύσεως, χορηγουμένης, δι' αποφάσεως του Υπουργού Εθνικής Αμύνης κατά τας διατάξεις του παρόντος Ν.Δ/τος. Άρθρ.2.-(Τροποποιηθέν δια του άρθρ. 1 Α.Ν. 579/1968, κατωτ. αριθ. 9, κατηργήθη δια του άρθρ. 5 Νόμ. 605/1977, κατωτ. αριθ. 17). Σελ. 236(β) Τεύχος 655 – Σελ100 36.Γ.δ.5-6 Γάμος Στρατιωτικών Άρθρ.3.-1.Η περί παροχής αδείας νυμφεύσεως αίτησις του ενδιαφερομένου μετά των συνοδευόντων ταύτην πιστοποιητικών και δικαιολογητικών, υποβάλλεται εις τον Διοικητήν της Μονάδος, Υπηρεσίας ή Καταστήματος εις ο υπηρετεί ούτος. 3.Ο Διοικητής λαμβάνων τα στοιχεία ταύτα, προβαίνει εις την εκτίμησίν των, ερευνών δε ιδιαιτέρως και επισταμένως περί του ανεπιλήπτου της ηθικής ως και των Εθνικών φρονημάτων της μελλούσης συζύγου και της οικογενείας αυτής σχηματίζει γνώμην περί του αν δέον ή ου να χορηγηθή η άδεια νυμφεύσεως. Την γνώμην του ταύτην διατυπώνει εγγράφως, αιτιολογών ταύτην και την υποβάλλει μετά της αιτήσεως και των λοιπών στοιχείων εις το οικείον Γενικόν Επιτελείον, όπερ και εισηγείται εις τον Υπουργόν δια την υπ' αυτού λήψιν της τελικής περί χορηγήσεως ή μη της αιτουμένης αδείας αποφάσεως. Άρθρ.4-5.(Μεταβατικαί διατάξεις). Άρθρ.6.-"Αι διατάξεις του παρόντος Ν.Δ/τος έχουσιν εφαρμογήν και δια τους μονίμους ή εθελοντάς ή ανακατεταγμένους Υπαξιωματικούς του Στρατού Ξηράς, του Βασιλικού Ναυτικού και της Βασιλικής Αεροπορίας. Ως προς τούτους το υπό του εδαφ. δ' της παρ. 1 του άρθρ. 2 του παρόντος Ν.Δ/τος προβλεπόμενον μηνιαίον εισόδημα, δέον να είναι ίσον τουλάχιστον προς το 1/3 του βασικού μισθού του Υπαξιωματικού". Το άρθρ. 6 αντικατεστάθη ως άνω δια του άρθρ. 2 Α.Ν. 579/1968 (κατωτ. αριθ. 9). Άρθρ.7.-Η παρά των περί ων τα προηγούμενα άρθρα στρατιωτικών παράβασις των διατάξεων του παρόντος συνεπάγεται και την εφαρμογήν του Νόμου "περί καταστάσεως Αξ/κών και Υπαξ/κών. Άρθρ.8.-(Μεταβατικαί διατάξεις). Άρθρ.9.-1.Πάσα λεπτομέρεια αφορώσα τον τρόπον εξακριβώσεως των υπό του παρόντος Ν.Δ/τος, προβλεπομένων όρων και προϋποθέσεων δια την χορήγησιν αδειών νυμφεύσεως και τα προς τούτο απαιτούμενα δικαιολογητικά και εν γένει την εκτέλεσιν του Νόμου τούτου ρυθμίζονται δια διαταγών του Υπουργού Εθνικής Αμύνης. 2.Πάσα διάταξις, αντικειμένη εις το παρόν Ν.Δ/μα καταργείται, ως και πάσα άλλη διάταξις της οποίας το αντικείμενον ρυθμίζεται δια του παρόντος Ν.Δ/τος. 3.Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. Το Ν.Δ. 2977/1954 κατηργήθη μόνον όσον αφορά εις τους αξιωματικούς, δια του άρθρ. 71 Ν.Δ. 1400/1973 (τόμ. 36Γ σελ. 1132,01).